cupritt
Store norske leksikon,Realfag,Geologi,Mineraler,Oksidmineraler
Cupritt er et mineral som kjemisk er et kobberoksid (Cu2O), og som krystalliserer kubisk. Andelen kobber er 88,8 prosent. Mineralet finnes som overtrekk på gedigent kobber i Dalane i Kviteseid og Årdal i Sogn og ellers i små mengder flere andre steder.
Cupritt er typisk knyttet til oksidasjonssonen i kobberforekomster og har atskillig betydning som kobbermalm, for eksempel i USA og Chile. Vakre krystaller er særlig kjent fra Tsumeb i Namibia.Cupritt opptrer ofte naturlig sammen med mineraler som gedigent kobber, malakitt, azuritt, limonitt og chalkositt. Klare cuprittkrystaller av høy kvalitet kan fasettslipes til nydelige smykkesteiner, men må på grunn av mineralets lave hardhet brukes forsiktig. Egenskaper Egenskap Verdi     Sammensetning Oksid   Kjemisk formel Cu2O   Hardhet 3,5-4   Massetetthet 6,14 g/cm³    Krystallsystem Kubisk    Kløv/brudd  Dårlig   Strek Skinnende, metallisk brunrød Varieteter En varietet av cupritt er chalcotrichitt som danner hårformede krystaller; en annen varietet er jordaktig, såkalt teglmalm, som er blandet med jernoksid, og annet. Les mer i Store norske leksikon mineraler oksider kobbermalm Eksterne lenker Mindat.org: Cuprite